Wolfdale (μικροεπεξεργαστής)

Η ονομασία Wolfdale αποτελεί τη κωδική ονομασία μιας σειράς επεξεργαστών της Intel οι οποίοι διατέθηκαν στην αγορά με την εμπορική ονομασία Core 2 Duo, Celeron, Pentium και Xeon. Οι επεξεργαστές Wolfdale αποτέλεσαν τη τεχνολογική σμίκρυνση στα 45 nm του πυρήνα των επεξεργαστών Conroe, τους οποίους και αντικατέστησε. Οι επεξεργαστές Wolfdale κυκλοφόρησαν σε δύο εκδόσεις, μια με μέγεθος κρυφής μνήμης επιπέδου 2 (L2 cache) 6 MB και μια με 3 MB η οποία και διαφοροποιήθηκε με την εμπορική ονομασία Wolfdale-3M. Η έκδοση για φορητούς υπολογιστές πήρε την κωδική ονομασία Penryn. Η έκδοση για τους εξυπηρετητές (Servers) πήρε τη κωδική ονομασία Wolfdale-DP και υποστήριζε τη συνεργασία με ακόμα μία ανεξάρτητη επεξεργαστική μονάδα. Η ονομασία που δόθηκε για τους 4-πύρηνους επεξεργαστές ήταν η Yorkfield και στην ουσία αποτελούνταν από δύο επεξεργαστικά τσιπ Wolfdale, ενωμένα στην ίδια μονάδα. Ο διάδοχος του Wolfdale είναι ο Clarkdale μικροαρχιτεκτονικής Nehalem.

 Η ονομασία Wolfdale αναφέρεται συγκεκριμένα στη σειρά E8000 των επεξεργαστών με την εμπορική ονομασία Core 2 Duo για σταθερούς υπολογιστές και στην οικογένεια των επεξεργαστών Xeon 3100 για, εξυπηρετητές. Κατασκευάστηκαν με την λιθογραφική μέθοδο ολοκλήρωσης των 45 nm (νανόμετρα), διέθεταν 2 επεξεργαστικούς πυρήνες και ανάλογα με το μοντέλο διαθέτονταν σε συχνότητες από τα 2.66 GHz (E8200) μέχρι και 3.5 GHz (E8700). Η σειρά αυτή διέθετε επίσης 6MB κρυφής μνήμης επιπέδου 2 (L2 cache), ταχύτητα διαύλου FSB στα 1333 ΜΗz (ή MT/s) καθώς και το σύνολο εντολών SSE4.1 για την επεξεργασία πολυμέσων. Κυκλοφόρησαν για πρώτη φορά στις 20 Ιανουαρίου του 2008 με κωδικό προϊόντος 80570 ενώ η σταδιακή απόσυρσή τους ξεκίνησε τον Αύγουστο του 2011. Η ονομασία Wolfdale-3M αναφέρεται συγκεκριμένα στις σειρά Ε7000 των επεξεργαστών με την εμπορική ονομασία Core 2 Duo καθώς και στις σειρές Ε5000/Ε6000 των Pentium Dual-Core και Ε3000 των επεξεργαστών Celeron (κωδικός προϊόντος 80571). Αποτελεί τον άμεσο διάδοχο των Allendale, έχει συνολική επιφάνεια 82 mm² με συνολική κρυφή μνήμη επιπέδου 2 (L2 cache) 3ΜΒ ,όπως οι Penryn-3M. Η σειρά Ε3000 (Celeron) αντικατέστησε την Ε1000 και είχε ενεργοποιημένο μόνο 1ΜΒ κρυφής μνήμης, η σειρά Ε5000 (Pentium Dual-Core) που αντικατέστησε την Ε2000 είχε ενεργοποιημένα τα 2ΜΒ κρυφής μνήμης ενώ η σειρά Ε7000 (Core 2 Duo) είχε ενεργοποιημένο το σύνολο των 3ΜΒ κρυφής μνήμης που διέθετε το τσιπ, με ταχύτητα διαύλου FSB στα 1066 MHz (ή MT/s). Η ονομασία αυτή δόθηκε στους επεξεργαστές με την εμπορική ονομασία Xeon L3014 και Ε3113 (με κωδικό προϊόντος 80588) και τοποθετούνταν στην υποδοχή LGA 771. Ο L3014 διέθετε μόνο 1 πυρήνα επεξεργασίας, 3ΜΒ κρυφής μνήμης επιπέδου 2 (L2 cache) και δεν υποστήριζε τεχνολογίες υλικού με εικονικές λειτουργίες ( Intel VT-x), ενώ ο Ε3113 ήταν πανομοιότυπος με τον Ε3110 με τη διαφορά ότι τοποθετούνταν σε διαφορετικές υποδοχές. Ο Wolfdale-CL αντικατέστησε τον Conroe-CL, ενώ ο Yorkfield-CL αποτέλεσε τον 4-πύρηνο επεξεργαστή, βασισμένο σε τσιπ Wolfdale-CL. Μικροαρχιτεκτονική Core Conroe (μικροεπεξεργαστής) Yorkfield (μικροεπεξεργαστής) Wolfdale-DP (μικροεπεξεργαστής) Penryn (μικροεπεξεργαστής) Lynnfield (μικροεπεξεργαστής) Intel Celeron Pentium Dual-Core Intel Core 2